Vulcanus (deus)

[thumb|300px|right|[Didacus Velázquez, * Fornax Vulcani*, anno 1630]]

**Vulcanus** est deus Romanus ignis omnis generis tam benefici quam periculosi.. At si Vesta igni domestico in foco praeerat Vulcanus ignis naturalis erat fulgure aut sole accensus: ob incendiorum metum eius templa extra urbes aedificabantur.  Nihilominus antiquissima ara Volcano sub dio dicata in angulo Fori Romani **Volcanal** vel **Area Volcani** appellabatur. Praeterea unus e duodecim deis erat quibus flamen minor deditus erat. Etymologia nominis adhuc ignota est

In mythologia Graeco deo Hephaesto adsimulabatur, qui deus fabrorum erat et metallurgiae. Quocirca saepe laborans in camino cum malleo ferrario repraesentabatur. 

## De cultu Romano 
[thumb|Vulcanus in nummo aeneo [Aesernia|Aeserniae percusso (saec. III a.C.n.). Monetariae operae quoque praeerat.]]
[thumb|Herma Volcani pileati et laureati cum forcipe fabri. [Denarius quem monetarius Lucius Aurelius Cotta cudendum circa 105 a.C.n.  curavit.]]
Post proelia Romani saepe arma victorum deo Volcano consecrabant: etenim deus ignis omnia vorantis atque simul purgantis erat. Romae vero incendiorum arcendorum causa colebatur Vulcanalibus quae die 23 Augusti celebrabantur cum  calor aestatis maximus est et saepe incendium  frumentis in granariis conditis minatur.  Vulcanum placare volebant parvis animalibus in ignem coniciendis, sese redimendi, ut videtur, causa.  Quae fiebant in Volcanali prope comitium. Postea imperator Domitianus, ex voto  post incendium Neroni attributum suscepto, novam aream Vulcano dedicavit ubi praetor populi Romani ad hanc provinciam sorte designatus vitulo  rubeo et verre Volcanalibus sacrificaturus erat. Ultimo Vulcanus Soli adsimulabatur atque aetate qua Christiani iam dominabantur pagani illo die vestes in sole suspendebant quorum stultitiam increpabat Paulinus Nolanus.

Duae apparitrices Volcani per eruditos qui sacerdotales libros excerpserunt nobis notae sunt: Maia et Stata Mater e quibus altera vim et spatium incendii auget (Maia ex maius), altera sistit.

## Mythologia Graeca 
Fabulae Graecae ad Hephaestum pertinentes Romam a poetis introductae et Volcano adsignatae sunt. Exempli gratia ut in *Iliade *rogante Thetide Hephaestos, ut qui fabrorum deus erat et ipse faber eximius, arma Achillis fabricabatur et ornabat, sic ad Homeri imitationem in *Aeneide* rogante Venere arma Aeneae fabricabatur Volcanus. Iam tertio saeculo a.C.n. in coloniae Aeserniae monetarii, qui metallurgiae operarii erant, caput dei pileatum cum forcipe et titulo VOLCANOM in nummis expresserant.

### De natali 
Quaedam fabula dicit Vulcanum natum esse ubi Iuno irata est cum Iove quod Athenam sine ea gignit. Iuno a Gaea (Matre Terrae) precatur ut eam sinat filium sine Iove habere. Iuno Vulcanum gignit et ubi suum deformitam invenit, praesertim ubi Athenae composuit, de Monte Olympo eum deicit. Vulcanus cadet totam diem et ubi terram contingit, formidulose debilis factus sit.

### De matrimonio 
Vulcanus Venerem uxorem ducit et quandocumque eam eum decipere, irascitur et Montem Aetnam in Sicilia erumpere efficit, super suo camino.

## Notae 
## Plura legere si cupis 
[thumb|Caput Vulcani [Tolosa|Tolosae repertum.]]
*Gérard Capdeville,	*Volcanvs. Recherches comparatistes sur les origines du culte de Vulcain*, Bibliothèque des Écoles françaises d'Athènes et de Rome, 1995 (288) Recensio critica
* Georgius Dumézil, "Le feu dévorant: Volcanalia" in	''Fêtes romaines d'été et d'automne ; suivi de Dix questions romaines*, Gallimard, 1975: 61-77. Recensio critica Altera recensio critica Nonnullae paginae apud Guglum librorum
*Marie-Thérèse Raepsaet-Charlier	"Les sanctuaires de Vulcain en Gaule narbonnaise d’après le modèle romain (Narbonne, Die)", *Revue archéologique de Narbonnaise*, 2017: 453-466
*H. J. Rose, "The Cult of Volkanus at Rome", *The Journal of Roman Studies'', 1933: 46-63

## Nexus externi 
*Vicimedia Communia plura habent quae ad Vulcanum pertinent

Categoria:Mythologia
Categoria:Dei Romani